Sõrmuse suuruse mõõtmise soovitused ja näpunäited
#000000
Õiges suuruses sõrmus peab istuma hästi – piisavalt ümber, kuid samas peab jätma ka hingamisruumi. Sõrmus ei tohi näppu paiste ajada, vaid peab libisema sujuvalt üle sõrmenuki, aga kindlalt, et ära ei kukuks.
#000001
Sõrme ümbermõõtu on soovitatav mõõta õhtuti, sest selleks ajaks on näpud päeva jooksul paisunud. Hommikul mõõtes on sõrmed külmad ja peenemad ning on on oht liiga väike sõrmus osta.
#000002
Esmalt tuleks endale selgeks teha, kummas käes ning mis sõrmes on plaan sõrmust kanda, sest inimese käed on erinevad ning võib juhtuda, et parema käe nimetissõrme mahtuv sõrmus ei taha üldse vasakusse kätte mahtuda. Kui otsus tehtud, tuleb asuda mõõtmise kallale.Mõõtmiseks on mitu varianti:
#000003
Võta elastne mõõdulint ning mõõda sõrme ümbermõõt sõrmenuki alt.
Kui mõõdulint puudub, lõika paari millimeetri laiune ning 10 cm pikkune paberi riba, pane ümber sõrme ja märgista ära koht, kus kaks paberi äärt kohtuvad.
Võta mõni teine sõrmus, mis sul on, ning vii kullassepale mõõtmiseks.
#000004
Kui on plaan kallimat sõrmusega üllatada, siis siin on mõningad ideed, kuidas tema sõrmuse suurus teada saada:
#000005
„Laena“ salaja oma kallima mõnda vana sõrmust ning vii kullassepa juurde mõõtmiseks.
Uuri sõbrannadelt, äkki neil on jutuks tulnud.
Proovi kallima sõrmust enda sõrme, enamasti on see väike sõrm. Ka sel viisil võid sõrmuse suuruse teada saada.
Kui oled väga otsekohene, küsi kallimalt otse. Üllatusmoment säilib ikkagi!
#000006
Sõrmuse suuruse valik sõltub ka sõrmuse stiilist: kui valite suure ja laia sõrmuse, peate ka suurema diameetriga valima, kuna laiemad sõrmused on näpu ümber palju tihkemalt, kui kitsamad.
#000007
Alati mõõda 2-3 korda, et vältida vigu!
#000008